Ak som teraz užila liek Rupafin, môžem večer užiť Spirabel? Kvôli alergii.
Ak som teraz užila liek rupafin mozem večer uzit spirabel? Kvôli alergii
Dobrý deň,
ďakujeme za Vašu otázku.
Oba lieky, aj Spirabel, aj Rupafin, sú antihistaminiká. Medzi uvedenými liekmi dochádza k vzniku interakcie strednej závažnosti, pri ktorej dochádza k aditívnemu zvýšeniu účinku oboch liečiv. Táto kombinácia je na zváženie predpisujúcim lekárom.
Odporúčam Vám riadiť sa pokynmi lekára, ktorý Vám dané lieky predpísal, túto interakciu zazamenal a prispôsobil jej dávkovanie. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
Prajem Vám pekný zvyšok dňa.
S pozdravom
PharmDr. Patrícia Čečková